CELEX: 62014TA0438
Language: hr
Date: 2018-07-12 00:00:00
Title: Predmet T-438/14: Presuda Općeg suda od 12. srpnja 2018. – Silec Cable i General Cable protiv Komisije („Tržišno natjecanje — Zabranjeni sporazumi — Europsko tržište električnih kablova — Odluka kojom se utvrđuje povreda članka 101. UFEU-a — Pojam poduzetnika — Ekonomsko sljedništvo — Jedinstvena i trajna povreda — Dokaz o povredi — Javno distanciranje — Trajanje sudjelovanja — Jednakost postupanja — Težina povrede — Neograničena nadležnost”)

17.9.2018   
            
            
               HR
            
            
               Službeni list Europske unije
            
            
               C 328/33
            
         
      Presuda Općeg suda od 12. srpnja 2018. – Silec Cable i General Cable protiv Komisije
      (Predmet T-438/14) (1)
      
      ((„Tržišno natjecanje - Zabranjeni sporazumi - Europsko tržište električnih kablova - Odluka kojom se utvrđuje povreda članka 101. UFEU-a - Pojam poduzetnika - Ekonomsko sljedništvo - Jedinstvena i trajna povreda - Dokaz o povredi - Javno distanciranje - Trajanje sudjelovanja - Jednakost postupanja - Težina povrede - Neograničena nadležnost”))
      (2018/C 328/43)
      Jezik postupka: engleski
      
         Stranke
      
      
         Tužitelji: Silec Cable SAS (Montereau-Fault-Yonne, Francuska) i General Cable Corp. (Wilmington, Delaware, Sjedinjene Američke Države) (zastupnici: I. Sinan, barrister i I. De Beni, odvjetnik)
      
         Tuženik: Europska komisija (zastupnici: C. Giolito i H. van Vliet, agenti, uz asistenciju D. Baileyja, barristera)
      
         Predmet
      
      Zahtjev na temelju članka 263. UFEU-a kojim se primarno traži poništenje Odluke Komisije C(2014) 2139 final od 2. travnja 2014. o postupku primjene članka 101. [UFEU-a] i članka 53. Sporazuma o EGP-u (predmet AT.39610 – Električni kablovi), u dijelu u kojem se odnosi na tužitelje, i, podredno, smanjenje iznosa novčanih kazni koje su im izrečene.
      
         Izreka
      
      
                  1.
               
               
                  Tužba se odbija.
               
            
                  2.
               
               
                  Društvima Silec Cable SAS i General Cable Corp. nalaže se snošenje troškova.
               
            
         (1)  SL C 282, 25. 8. 2014.